open-index/open-wikipedia-markdown huggingface dataset:
சோமபுரம் மகாவிகாரை

**சோமபுரம் மகாவிகாரை** (**Somapura Mahavihara** ( *Shompur Môhabihar*) , வங்காள தேசத்தில் உள்ள நவகோன் மாவட்டத்தின் பஹர்புரில் உள்ள பௌத்த மகாவிகாரையாகும். 

இம்மகாவிகாரையை கிபி எட்டாம் நூற்றாண்டில், பாலப் பேரரசர் தர்மபாலர் நிறுவினார். 

1985ல் சோமபுர மகாவிகாரையை, யுனெஸ்கோ நிறுவுனம் உலகப் பாரம்பரியக் களமாக அறிவித்தது.

## கட்டிடக் கலை

நாற்கர வடிவத்தில் அமைந்த சோமபுரம மகாவிகாரை, பௌத்த பிக்குகள் தங்குவதற்கும், தியானிப்பதற்கும் 177 அறைகளும், மையப் பகுதியில் ஒரு பௌத்த தூபியும் கொண்டது.

27 ஏக்கர் பரப்பளவு கொண்ட சோமபுரம் மகாவிகாரை தொல்லியல் களத்தை அகழ்வாய்வு செய்த போது, சிறிய தூபிகளும், பல அளவுகளில் சுடுமண், கருங்கல் சிற்பங்களும், கல்வெட்டுகளும், நாணயங்களும், பீங்கான் பாண்டங்களும், இந்து, பௌத்த, சமண சமயச் சிற்பங்களும் கண்டெடுக்கப்பட்டது.  

### கடவுட் சிலைகள்

இங்கு கிடைத்த தொல்பொருட்கள், சோமபுரம் விகாரையின் அருகில் உள்ள தொல்லியல் அருங்காட்சியகத்தில் காட்சிக்கு வைக்கப்பட்டுள்ளது. அவைகளில்; 
* சாமுண்டி களிமண் சிலை
* சீதள தேவி செம்மணற்சிலை 
* உடைந்த கருங்கல் விஷ்ணு சிலை 
* களிமண்ணால் செய்த கீர்த்தி சிலை  
* கருங்கல்லில் வடித்த உடைந்த  லெட்சுமி நாராயனன் சிலை 
* உமாதேவியின் கருங்கல் சிலை 
* களிமண்ணால் செய்த கௌரி சிலை 
*  களிமண் நந்தி சிலை
* கருங்கல்லில் செய்த விஷ்ணு சிலை 
* சூரிய தேவன் சிலை
* மானசதேவியின் களிமண் சிலை 

## படக்காட்சிகள்

Naogaon Paharpur 11Oct12 IMG 3696.jpg|சோமபுரம் மகாவிகாரை வளாகத்தின் கட்டமைப்புகள் 
Somapura Mahavihara 08.jpg
Naogaon Paharpur 11Oct12 IMG 3683.jpg|மைய விகாரத்தின் அடியில் உள்ள சிற்பங்கள் 
File:Mayer model 01.jpg| சோமபுர விகாரையின் மாதிரி வடிவம் 
| சோமபுர விகாரையின் மாதிரி வடிவம் 
পাহারপুর বদ্ধবিহার ১.jpg|
Somapura Mahavihara 02.jpg
Somapura Mahavihara 06.jpg
Somapura Mahavihara2.jpg
A wall of Paharpur.jpg|
A panel of Pala dynasty terracotta plaques.jpg|சுடுமண் சிலைகள்
Central Sherine deccor-Paharpur.jpg|



## மேற்கோள்கள்

## வெளி இணைப்புகள்

* Pharapur Buddhist Vihara from Department of Archeology, Government of Bangladesh 
* World Heritage Site 
* More info,images, videos, 360degree panoramic views and more  

பகுப்பு:பௌத்த யாத்திரைத் தலங்கள்
பகுப்பு:உலகப் பாரம்பரியக் களங்கள்
*
*
பகுப்பு:வங்காளதேச நினைவுச் சின்னங்கள்
பகுப்பு:பௌத்த கட்டிடங்கள்
வாணராயன்

* மாவலி வாணராயன்
* வாணராயன் (வள்ளல்) 
* வாணன்
வாணராயன் (வள்ளல்)

கொங்கு மண்டலத்தில் **வாணராயன்** என்னும் வள்ளல் வாழ்ந்துவந்தான். 
அவனைத் தேடி வரும் புலவர்கள் தமக்கு வேண்டுவனவற்றை வாயால் கூறவேண்டியதில்லை. பனை ஓலை ஏட்டில் எழுதித் தொங்க விட்டாலே போதும். 
அரிதின் முயன்று தேடிக் கொண்டுவந்து அன்போடு வழங்குவான். 
மேலும் "இங்கு மீண்டும் வருக" என்று கூறுவான். 
இவன் பவளநிற ஆடையும், மாலையும் அணிபவன். இவனைப்பற்றிக் கொங்கு மண்டல சதகம் நூலில் உள்ள பாடல் ஒன்று தெரிவிக்கிறது.

## மேற்கோள்

பகுப்பு:தமிழ்நாட்டில் வாழ்ந்த வள்ளல்கள்
பகுப்பு:கொங்கு
ஒன்றிய பட்டியல்

இந்திய நாடாளுமன்றத்திற்கானத் தனிப்பட்ட சட்டவாக்க அதிகாரங்கள்,இந்திய அரசமைப்பின் ஏழாம் பட்டிகையில் **ஒன்றியப் பட்டியல்** (Union List) அல்லது **பட்டியல் ஒன்றில்** (List-I) தரப்பட்டுள்ளன. இதில் நூறு உருப்படிகள் காணப்படுகின்றன. இதில் கடை உருப்படி 97 என்று எண்ணிடப்பட்டுள்ளது.

சட்டவாக்கப் பிரிவு மூன்று பட்டியலாக பிரிக்கப்பட்டுள்ளது:
#ஒன்றிய பட்டியல்
#மாநில பட்டியல் 
#ஒருமுக பட்டியல்

ஐக்கிய அமெரிக்கா, ஸ்விட்சர்லாந்து, ஆஸ்திரேலியா போன்ற நாடுகளின் கூட்டாட்சி முறையல்லாது, கனடாவின் கூட்டாட்சி அரசு போன்று மிகு அதிகாரம் இந்திய ஒன்றிய அரசில் தக்கவைக்கப்பட்டுள்ளது.

## மேற்கோள்கள்

பகுப்பு:இந்திய அரசியலமைப்புச் சட்டம்
பகுப்பு:இந்தியாவில் கூட்டாட்சி
இந்திய விடுதலை இராணுவ அருங்காட்சியகம்

**இந்திய விடுதலை இராணுவ  அருங்காட்சியகம்** (Swantratata Senani Museum), இந்தியாவின் தில்லி செங்கோட்டை வளாகத்தின் வடகிழக்கில், தில்லி சுல்தான் சேர் சா சூரியின் மகன் இஸ்லாம் ஷா சூரி கட்டிய சலீம்கர் கோட்டையின் ஒரு பகுதியில் உள்ளது. 

இந்திய இராணுவத்தின் கட்டுப்பாட்டில் இருந்த இந்த கோட்டையின் ஒரு கட்டிடத்தை, இந்தியத் தொல்லியல் ஆய்வகம், 1992ல் கையகப்படுத்தி, இந்திய விடுதலை இயக்க வீரர்கள் மற்றும் இந்தியத் தேசிய இராணுவ வீரர்கள் நினைவாக அருங்காட்சியகத்தை 1995ல் நிறுவியது.
 
1916ல் பிரித்தானிய இந்திய அரசால் கைது செய்யப்பட்ட இந்திய தேசிய இராணுவ வீரர்களை இவ்வருங்காட்சியகம் அமைந்த கட்டிட சிறையில்   காவலில் வைத்து, விசாரணை செய்து தண்டனை வழங்கப்பட்டது. 
1942ல் நடைபெற்ற வெள்ளையனே வெளியேறு இயக்கத்தின் 50வது ஆண்டு விழாவை சிறப்பிக்கும் பொருட்டும், இந்திய தேசிய இராணுவ வீரர்களை நினைவு கூறும் வகையிலும்,  1995ல் சலீம்கர் கோட்டையில், இந்தியத் தொல்லியல் ஆய்வகம் ஒரு அருங்காட்சியகத்தை நிறுவியது. 

இவ்வருங்காட்சியகத்தில் இந்திய தேசிய இராணுவ உடை அணிந்த  சுபாஷ் சந்திர போஸ், கர்ணல் பிரேம் குமார் மற்றும் கர்ணல் குல்பக்ஸ் சிங் தில்லான் போன்ற தலைவர்களின் புகைப்படங்களும், இந்திய தேசிய இராணுவ வீரர்கள் அணிந்த உடைகளும் அருங்காட்சியகத்தில் காட்சிக்கு வைக்கப்பட்டுள்ளது. மேலும் இந்திய விடுதலை இயக்கத்தில் பங்குபற்றிய தலைவர்களின் புகைப்படங்களும், இந்திய விடுதலை இயக்கத்தின் முக்கிய நிகழ்வுகளை விளக்கும் புகைப்படங்களும் காட்சிக்கு வைக்கப்பட்டுள்ளது.

## மேற்கோள்கள்


## வெளி இணைப்புகள்
*Museums of India 
* Swatantrata Senani Museum 

பகுப்பு:தில்லி அருங்காட்சியகங்கள்
ஆனந்தூர்

**ஆனந்தூர்**, தமிழ்நாட்டின் இராமநாதபுரம் மாவட்டத்தின் இராஜசிங்கமங்கலம் வருவாய் வட்டத்தில், இராஜசிங்கமங்கலம் ஊராட்சி ஒன்றியத்தின் 36 ஊராட்சிகளில் ஒன்றாகும். 

ஆனந்தூர், திருவாடானையிலிருந்து 15 கிலோ மீட்டர் தொலைவிலும், இராமநாதபுரத்திலிருந்து 67 கிலோ மீட்டர் தொலைவிலும் உள்ளது. இதன் அருகே அமைந்த பேரூராட்சி இராஜசிங்கமங்கலம் ஆகும்.  928.79 ஹெக்டேர் பரப்பளவு கொண்ட ஆனந்தூர் கிராமத்தின்,  2011ம் ஆண்டின் மக்கள் தொகை கணக்கெடுப்பின்படி மக்கள் தொகை 3,605 ஆகும். இக்கிராமத்தில் 833 வீடுகள் உள்ளது. இதன் அஞ்சல் சுட்டு எண் 623 401ஆகும். 

## தொல்பொருள்
ஆனந்தூர் அருகே அமைந்த சமந்தவயலில், கிபி 11ம் நூற்றாண்டு காலத்திய கௌதம புத்தர் சிற்பம் 2015ல் கண்டெடுக்கப்பட்டது. 

## மேற்கோள்கள்


பகுப்பு:இராமநாதபுரம் மாவட்டத்திலுள்ள கிராமங்கள்
பார்வதி நாயர் (கலைஞர்)

**பார்வதி நாயர்** (**Parvathi Nayar**) என்பவர் தில்லியில் பிறந்த ஒரு கவின் கலைஞர் மற்றும் எழுத்தாளர் ஆவார். அவரது படைப்புகளான, சிற்பங்கள், ஓவியங்கள், புத்தகத் தொகுப்பு மற்றும் ஒளிப்படக் கலை ஆகியவற்றிற்காக  நன்கு அறியப்பட்டவர். அமிதாப் பச்சனின் 70 வது  பிறந்த நாள் விழாவான பி.70 இல் பங்கேற்க தேர்ந்தெடுக்கப்பட்ட 70 கலைஞர்களில் இவரும் ஒருவர்.
அவரது படைப்புகளில் ஒன்றான, 20 அடி உயர சிற்பக் கலைப்படைப்பு, புதிய மும்பை வானூர்தி நிலையத்தில் 2014 ஆம் ஆண்டு அதன் தொடக்க தின விழாவில் நிறுவப்பட்டது. மேலும்  சிங்கப்பூர் கலை அருங்காட்சியகம், சொத்பிஸ்பி இன்ஸ்டிட்யூட் ஆஃப் ஆர்ட், தி அவுஸ்திரேலியா இன்ஸ்டிடியூட் மற்றும் டச்செக் வங்கி போன்ற புகழ் பெற்ற நிறுவனங்களிலும் இவரது கலைப் படைப்புகள் சேகரித்து வைக்கப்பட்டுள்ளன. அவரது ஓவியங்களில் ஒன்று ஏபிஎன் அம்ரோவின் தில்சி பிளாட்டினம் அட்டையில் இடம்பெற்றுள்ளது.

## கல்வி
பிரித்தானிய அரசாங்கத்தில் இருந்து ஒரு செவெனிங் ஸ்காலர்ஷிப்புடன் சென்ட்ரல் செயிண்ட் மார்டின் கலை மற்றும் வடிவமைப்பு கல்லூரி, லண்டனில் 2004 ஆம் ஆண்டு கவின் கலையில் முதுகலைப் படிப்பு. சென்னை பல்கலைக்கழகத்தின் ஸ்டெல்லா மேரிஸ் கல்லூரியில் 1985 ஆம் ஆண்டு கவின் கலை (வேறுபாடு) இளங்கலை பட்டம். இவர் பல்கலைக்கழக அளவில் முதலிடமும் கவின் கலைத் துறையின் சிறந்த வெளி செல்லும் மாணவி என்ற சிறப்பும் பெற்றார். சென்னையில் குட் ஷெப்பர்ட் கான்வென்டில் மெட்ரிகுலேசன் தேர்விலும் (தமிழ்நாட்டில் மாநில அளவில் இரண்டாம் இடம்) & 12 ஆம் வகுப்பிலும் மாநில அளவில் சிறப்புப் பெற்றார்.

## படைப்புகள்
பார்வதியின் படைப்புகள் உறவுகளின் விவரிப்புகளை  ஆய்வு செய்வதாக உள்ளன, உதாரணமாக உள் / நெருக்க இடைவெளிகள், மற்றும் வெளியே / பொது போன்றவையாகவும், மேலும் இவரது படைப்புகள் வழியாக தெரியும் முப்பட்டக காட்சிகளில் சமூகம், அரசியல், கலாச்சார மற்றும் வரலாற்றின் நிறப்பிரிகையைக் காணமுடிகிறது. பார்வதி தன் படைப்புகளில் நுண்ணோக்கி கூறுகளைக் கொண்டுவந்து படைப்புகளில் அவற்றைத் தொகுக்கும் விதத்தில் கொண்டுவந்துள்ளார் அதன் வழியாக உலகத்தை விளக்கவும், உலகை ஆராயவும் பெரும்பாலும் அறிவியலைப் பயன்படுத்துகிறார்.

*ஜெய் ஜி பப்ளிக் ஆர்ட் திட்டம் என்ற அவரது 20-அடி உயர சிற்ப கலைப்படைப்பு பொது கலை திட்டமான ஜெய் ஹீயின் ஒரு பகுதியாக 2014 ஆம் ஆண்டில் திறக்கப்பட்ட புதிய மும்பை விமான நிலையத்தில் நிறுவப்பட்டது.
*தி சீட்ஸ் ஆஃப் தி திங்ஸ் / தி நேச்சர்ஸ் ஆஃப் தி திங்ஸ் என்ற கையால் வரையப்பட்ட அவரது கரிக்கோல் ஓவியம்  தி விட்ஸ் தி விட்ஸ் (90 x 63 x 2 அங்குலம்) மற்றும் அதன் துணை காணொளி தி நேச்சர் ஆஃப் திங்ஸ் (கால அளவு 6 நிமிடங்கள், 34 வினாடிகள்) ஆகியவை சென்னை லலித் கலா அகாதமியில் நடைபெற்ற டாக்டர் சையத்யா சாம்ரான்னியின் நிகழ்ச்சிக்காக 2012 இல் காட்சிப்படுத்தப்பட்டு அனைவரையும் கவர்ந்தது.
*2014 மார்ச் மாதம் *தி அம்பிகுய்னி ஆப் லேண்ட்ஸ்கோப்ஸ்* என்ற பெயரில் சென்னையில் நடந்த கண்காட்சியில், நுண்ணொக்கிக் கூறுகளை லேண்ட்ஸ்கேப்பில் கொண்டுவந்து அவற்றைத் தொகுத்திருக்கும் யுக்தி கொண்ட கலைப்படைப்புகளும், அதேசமயம் அகண்ட பரப்புகளை பறவைப் பார்வையில் வானூர்தியில் இருந்தோ, செயற்கைக் கோளில் இருந்தோ காண்பதுபோல சுருக்கியதாக தில்லி, மும்பை, கொல்கத்தா, சென்னை போன்ற மாநகரங்களின் அமைப்புகளைத் தந்து கிராபிட்டி வேலையில் வரைந்திருக்கும்விதம் மாநகரங்களில் உள்ள இறுக்க நிலையைக் காட்டுவதாக உள்ளது. மேலும் இதில் பார்வதி நாயரின் படைப்புகளோடு அதன் விளக்கங்களும் அழுத்தமாக கூறப்பட்டிருந்தன.

### தேர்ந்தெடுக்கப்பட்ட கண்காட்சிகளின் பட்டியல்

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய ஓவியர்கள்
விமோசனம்

***விமோசனம்*** (*Vimochanam*) 1939 ஆம் ஆண்டு வெளிவந்த ஓர் இந்திய தமிழ்த் திரைப்படமாகும். டி. மார்க்கோணி இயக்கத்தில் வெளியான இத்திரைப்படத்தில் முற்றிலும் பெண் குழந்தைகளே (சிறுமிகளே) நடித்திருந்தனர். இது மது ஒழிப்பை வலியுறுத்தும் ஒரு சமூக முன்னேற்றப் படமாகும்.

## மேற்கோள்கள்

## வெளி இணைப்புகள்
* - திரைப்படத்தில் பாகீரதி, டி. பி. சுந்தரி ஆகிய இருவரும் பாடிய ஒரு பாடல்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஐ

**ஐ. ஆர். என். எஸ். எஸ். - 1ஐ** (*IRNSS-1I*) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் முதலாவது செயற்கை கோளான ஐ.ஆர்.என்.எஸ்.எஸ்-1ஏ  செயற்கைக்கோளிற்கு மாற்றாக செலுத்தப்பட்ட செயற்கைகோளாகும். இதற்கு முன்பு செலுத்தப்பட்ட ஐஆர்என்எஸ்எஸ்-1எச் தோல்வியடைந்தமையால் இது ஏவப்பட்டது. இதன் தொழில்நுட்பம் பெங்களுருவில் உள்ள ஆல்பா டிசைன் டெக்னாலஜிஸ் எனும் நிறுவனத்தால் வடிவமைக்கப்பட்டுள்ளது.

## செயற்கைகோள்
இந்த செயற்கைக்கோளை செலுத்துவதன் மூலம் இந்தியப் பகுதிக்கான இடஞ்சுட்டி செயற்கைக்கோள் அமைப்பானது  முழுமையடையும். இது வெற்றியடையும் பட்சத்தில் அமெரிக்காவின் புவி இடங்காட்டி அமைப்பை சார்ந்து இருக்கும் நிலை மாறும்.

## புறப்பாடு
PSLV (PSLV—C41) ஏவுகணை மூலம்  ஏப்ரல் 11 அன்று 2018 விண்ணில் செலுத்தப்படடுள்ளது.

## மேற்கோள்கள்

பகுப்பு:ஐ.ஆர்.என்.எஸ்.எஸ் வகை செயற்கைக்கோள்கள்
கிளவுட் (வீடியோ விளையாட்டு)

**கிளவுட்** (*Cloud*) என்பது 2005 இல்  தென் கலிஃபோர்னியா பல்கலைக்கழக, ஊடாட ஊடகச் செயல்நிரல் துறையை சேர்ந்த மாணவர்களால் உருவாக்கப்பட்ட ஒரு தனிப்பட்ட புதிர் காணொளி விளையாட்டு. இந்தக் குழு பல்கலைக்கழகத்திடம் இருந்து  20,000 அமெரிக்க டாலரைப் கொடையாகப் பெற்று 2005 இல் இந்த வீடியோ விளையாட்டினை உருவாக்கத் தொடங்கியது. பின், அதே வருடம் அக்டோபரில் இலவச தரவிறக்கத்திற்காக வெளியிடப்பட்டது. ஜூலை 2006 க்குள்,  இந்த விளையாட்டை வெளியிட்ட இணையத்திற்கு 6 மில்லியன் வருகை வந்தது. மேலும் 600000 முறை இந்த விளையாட்டு தரவிறக்கம் செய்யப்பட்டது.

இந்த விளையாட்டு மருத்துவமனை படுக்கையில் உறங்கிக் கொண்டிருக்கும் போது பறப்பது போன்ற கனவினைக் காணும் ஒரு பையனை மையப்படுத்தி அமைக்கப்பட்டிட்ருக்கிறது.  இதன் முன்னணி வடிவமைப்பாளரான ஜேனோவா ஜென்னின் குழந்தைப் பருவத்தை ஒரளவு அடிப்படையாக கொண்டே இது வடிவமைக்கப்பட்டது. இவர் பல நேரங்களில் ஆஸ்த்துமாவிற்காக மருத்துவமனையில் அனுமத்திக்கப்பட்டிருந்தார். அந்த சமயங்களில் அறையில் தனியாக இருக்கும்போது பகல்கனவு காணும் பழக்கம் இவருக்கு இருந்ததாம். விளையாடுபவர்கள் அந்தப் பையனாக கற்பனை செய்துகொள்ள வேண்டும். கனவு உலகத்தில் உள்ள மேகங்களைக் கையாண்டு, புதிரைக் கண்டுபிடிப்பதே இந்த விளையாட்டு. காணொளி விளையாட்டு தொழிற்துறையில் பொதுவாக புறக்கணிக்கப்படும் விளையாடுபவர்களின் உணர்ச்சிகளைத் தூண்டுவது இந்த விளையாட்டின் முக்கிய நோக்கம் ஆகும். 

2006 ஆம் ஆண்டு நடந்த ஸ்லாம்டேன்ஸ் குரில்லா கேம்ஸ் போட்டியில் சிறந்த மாணவர் தத்துவம் விருதினை கிளவுட் விளையாட்டு பெற்றுச் சென்றது. 2006 ஆம் ஆண்டு இண்டிபெண்டட் கேம்ஸ் ஃபெஸ்டிவலில் சிறந்த மாணவர் கண்காட்சி விருதினையும் பெற்றது. இந்த விளையாட்டு காட்சி, இசை, சூழல் போன்றவற்றிற்காக சிறந்த விமர்சனங்களையும் பெற்றது. கிளவுட் விளையாட்டினை ஒரு வணிக ரீதியான விளையாட்டாக மறு உருவாக்கம் செய்ய எண்ணி சென் மற்றும் தயாரிப்பாளர் கெல்லி சாண்டைகோ இருவரும் இணைந்து தட்கேம்கம்பெனியை உருவாக்கினர்.

## மேற்கோள்கள்

பகுப்பு:விண்டோஸ் விளையாட்டுக்கள்
கிசில்கும் பாலைவனம்

**கிசில்கும் பாலைவனம்** (**Kyzylkum Desert**) (, قىزىلقۇم; , قىزىلقۇم, Russian Кызылкум), 115,000 சதுர மைல் (300,000 சதுர கி.மீ.)  பரப்பளவு கொண்டது.  உலகப் பாலைவனங்களில், பரப்பளவில் 16வது இடத்தில் உள்ளது. துருக்கி மொழியில் *கிசில்கும்* என்பதற்கு *செம்மணல்* எனப்பொருளாகும்.

## அமைவிடம்
நடு ஆசியாவின் ஆமூ தாரியா ஆற்றுக்கும், சிர் தாரியா ஆற்றுக்கும்  இடையே, ஏரல் கடலுக்கு தென்கிழக்கே, வரலாற்றுப் புகழ் மிக்க   சோக்தியானா பிரதேசத்தில் கிசில்கும் பாலவனம் அமைந்துள்ளது. தற்போது சோக்தியானா பிரதேசத்தின் கிசில்கும் பாலவனம், கசக்ஸ்தான் மற்றும் உஸ்பெகிஸ்தான்  ஆகிய நாடுகளில் பரவியுள்ளது. கிசில்கும் பாலைவனம் 2,98,000 சதுர கிலோ மீட்டர் பரப்பளவு கொண்ட செம்மணல் பாலவனம் ஆகும்.

## புவியியல்
கிசில்கும் பால்வனம், கடல் மட்டத்திலிருந்து 300 மீட்டர் உயரத்தில் அமைந்த நிலப்பகுதியில்  3,025 அடி (922 மீ) உயரம் கொண்ட  மலைப்பகுதிகளும், பள்ளத்தாக்குகளும், மணல் மேடுகளும் கொண்டுள்ளது. வடக்கில் சிர் தாரியா ஆறும், தெற்கில் ஆமூ தாரியா ஆறுகள் பாயும் இடைப்பட்ட பகுதியில் அமைந்த  இப்பாலைவனத்தில் சில பாலைவனச் சோலைகளும் உள்ளது. கிசில்கும் பாலைவனத்தில் பாயும் ஆமூ தாரியா ஆற்றுப் பகுதிகளிலும், பாலைவனச் சோலைப் பகுதிகளிலும்  வேளாண்மை செய்யப்படுகிறது.

## தட்பவெப்பம்
கோடைக்காலத்தில் (மே நடு முதல் செப்டம்பர் நடு வரை) இப்பாலைவனத்தின் அதிகபட்ச  வெப்ப நிலை சூலை, 1983ல்  ஆக பதிவாகியுள்ளது. ஆண்டு சராசரி மழைப்பொழிவு 100 முதல் 200 மிமீ ஆகும்

## விலங்கினங்கள்
கிசில்கும் பாலைவனத்தில் ருசிய ஆமைகள்,  நீள உடும்புகள், சைகா மான்கள் காணப்படுகிறது.

## பொருளாதாரம்
உள்ளூர் மக்கள் கிசில்கும் பாலவனப் பகுதியின் மேய்ச்சல் நிலங்களில் ஆடுகள், குதிரைகள், பாக்திரியன் ஒட்டகங்கள் மற்றும் ஒற்றைத்திமில் ஒட்டகங்கள் போன்ற கால்நடைகளை மேய்த்து, வளர்த்து  வருகின்றனர்.

கிசில்கும் பாலைவனம் தங்கம், யுரேனியம், செப்பு, அலுமினியம், வெள்ளி கனிமங்களும், இயற்கை எரிவாயு மற்றும் எரி எண்ணெய் வளங்கள் கொண்டது. எனவே இங்கு சுரங்கத் தொழில்கள் மற்றும் கனிமங்களை உருக்கும் தொழில்கள் அதிகம் உள்ளது.

## படக்காட்சிகள்

File:Sand-dune.JPG|மணல் மேடுகளைக் கொண்ட கிசில்கும் பாலைவனம்
File:Cattle.JPG|கால்நடைகளின் மேய்ச்சல் நிலமாக கொண்ட கிசில்கும் பாலைவனம்


## இதனையும் காண்க
* சோக்தியானா
* அன்ட்ரோனோவோ பண்பாடு

## மேற்கோள்கள்

## வெளி இணைப்புகள்

* Slideshow: Across Central Asia’s Empty Core – Walking the caravan routes of the Kyzyl Kum desert

பகுப்பு:ஆசிய பாலைவனங்கள்
பகுப்பு:கசக்கஸ்தான்
பகுப்பு:உசுபெக்கிசுத்தான்
சிர் தாரியா

**சிர் தாரியா** (**Syr Darya**)  (, سىردارٸيا; ; ,*Sirdaryā*; , *Sirdaryo*; ; : Seyḥūn; ; , *Jaxártēs*) நடு ஆசியா நாடுகளில் பாயும் ஆறுகளில் ஒன்றாகும். தாரியா என்பதற்கு ஆறு எனப்பொருளாகும்.  

கிர்கிஸ்தான் மற்றும் கிழக்கு கசக்ஸ்தான் நாடுகளின் மலைப்பகுதிகளில் உற்பத்தியாகும் சிர் தாரியா ஆறு, மேற்கிலும், வடமேற்கிலும் உஸ்பெகிஸ்தான், தெற்கு கசக்ஸ்தான், கிர்கிஸ்தான் மற்றும் தஜிகிஸ்தான்  நாடுகளின் வழியாக   பாய்ந்து, இறுதியில் ஏரல் கடலின் வடக்கில் கலக்கிறது. இதன் தெற்கில் ஆமூ தாரியா பாய்கிறது.

## இதனையும் காண்க
* ஆமூ தாரியா
* கிசில்கும் பாலைவனம்

## மேற்கோள்கள்

## வெளி இணைப்புகள்

* Britannica.com
* Livius.org: Jaxartes
* BBC News: Syn Darya in pictures
பகுப்பு:ஆசிய ஆறுகள்
பாரதிதாசன் நினைவு அருங்காட்சியகம் ஆய்வுமையம், புதுச்சேரி

**பாரதிதாசன் நினைவு அருங்காட்சியகம் ஆய்வுமையம்** என்பது என்பது இந்தியாவின் புதுச்சேரி பெருமாள் கோயில் வீதியில் பாரதிதாசன் ஏறக்குறைய பத்தொன்பது ஆண்டுகள் வாழ்ந்த இல்லமாகும்.
## வரலாறு
1900 ஆம் ஆண்டு கட்டப்பட்டதாகக் கருதப்படும் இந்த வீட்டில் பாரதிதாசன் 1945 இல் குடியேறினார் அதிலிருந்து 1964 வரை இங்கு வாழ்ந்தார்.
## நினைவு இல்லமாக
பாரதிதாசன் வாழ்ந்த இந்த இல்லம் 1971 இல் அரசுடைமையாக்கப்பட்டு, அருங்காட்சியமாக மாற்றப்பட்டது. 1977 இல் ஆறாவது ஐந்தாண்டு திட்டத்தில் பாரதிதாசன் நினைவு நூலகம் காட்சிக்கூடம் ஆகியவற்றை ஆராய்ச்சிக் கூடமாக மாற்றி அமைப்பதற்கான திட்டம் உருவாக்கப்பட்டு, 1978 இல் மத்திய அரசின் ஒப்புதல் பெறப்பட்டது. 1984 ஏப்ரலில் இந்நினைவு நூலகம் காட்சிக் கூடமானது. பாவேந்தர் பாரதிதாசன் நினைவு அருங்காட்சியகம் ஆய்வு மையம் என பெயருடன் இயங்கத் தொடங்கியது.

வீட்டில் நுழைந்தவுடன் சுவற்றில் வரிசையாய் ஒளிப்படங்களும் பாவேந்தரின் சிலையும் உள்ளது. அதில் இலக்கியம், அரசியல், பத்திரிக்கை, திரைத்துறை, மொழி, இனம் தொடர்பான பாரதிதாசன் ஆற்றிய பணிகளை படங்களாக காட்சிப்படுத்தியுள்ளனர். மேலும் பாவேந்தர் தான் கைப்பட எழுதிய கவிதைகள், கலை, இலக்கிய நண்பர்களுக்கு எழுதிய மடல்கள், ஆசிரியராக இருந்தபோது எழுதப்பட்ட பாடத்தயாரிப்புகள், பெரியார், கருணாநிதி ஆகியோரால் எழுதப்பட்ட மடல்களையும் அருங்காட்சியகத்தில் பார்வைக்கு வைக்கப்பட்டுள்ளன. பாவேந்தர் இதழாசிரியராக பொறுப்பேற்று நடத்திய இதழ்களின் படிகளையும் அவர் எழுதிய நூல்களையும் காட்சிப்படுத்தியுள்ளனர். மேலும், பாரதிதாசன் பயன்படுத்திய மூக்குக் கண்ணாடி, சால்வை, அவர் அமரும் நாற்காலி மற்றும் கட்டில் வரை அனைத்தும் பார்வைக்காக வைக்கப்பட்டுள்ளன.

## மேற்கோள்கள்

பகுப்பு:புதுச்சேரி அருங்காட்சியகங்கள்
பகுப்பு:புதுச்சேரி
பகுப்பு:பாரதிதாசன்
ராணா கும்பா

**ராணா கும்பா** (ஆட்சிக் காலம் 1433-1468), மேற்கு இந்தியாவின் தற்கால இராஜஸ்தான் மாநிலத்தில், முன்னாள் மேவார் இராச்சியத்தின் ராணா ஆவார். இவர் இராசபுத்திர  சிசோதியா வம்சத்தவர் ஆவார்.

மால்வா இராச்சிய சுல்தான் முகம்மது கில்ஜி, நவம்பர் 1442 முதல்  மேவார் இராச்சியத்தின் மீது தொடர் தாக்குதல்கள் நடத்தி, மச்சிந்தர்கர், பன்கர் மற்றும் சௌமுகப் பகுதிகளை கைப்பற்றி, மேவாரைச் சுற்றியுள்ள  பகுதியில்  படைகளுடன் முகாமிட்டார்.

26 ஏப்ரல் 1443ல் ராணா கும்பா, மால்வா சுல்தான் படைகள் மீது  நடத்திய எதிர்பாராதத் தாக்குதலில், சுல்தான் படைகள் தோற்று, மத்தியப் பிரதேசத்தின் மந்துப் பகுதிக்கு  தப்பியோடியது.

நவம்பர், 1443ல் மீண்டும் மால்வா சுல்தான் படைகள் மேவார் மீது போர் தொடுத்து சித்தூர் கோட்டையைத் தவிர்த்த பிற பகுதிகளைப்  கைப்பற்றினாலும், 1440ல் நடைபெற்ற மண்டல்கர் மற்றும் பனஸ் போரில், ராணா கும்பா படைகள் மால்வா மற்றும் குஜராத் சுல்தான்களை விரட்டியடித்தது.  இவ்வெற்றியின் நினைவாக, 1448ல்  சித்தோர்கார் கோட்டையில் வெற்றித் தூண் நிறுவப்பட்டது.

மேவார் இராச்சியத்தினை எதிரிப்படைகளிடமிருந்து காக்கும்  84 கோட்டைகளில் கும்பல்கர்க் கோட்டை உள்ளிட்ட 32 கோட்டைகளை ராணா கும்பா நிறுவினார். விரைவில் மேவார் ராணா பதவியை அடையும் பொருட்டு, ராணாகும்பாவின் மகன் முதலாம் உதய்சிங், 1468ல் ராணா கும்பாவைக் கொன்றார்.

## இதனையும் காண்க
* மகாராணா பிரதாப்

## மேற்கோள்கள்

Source material (excluding introduction, construction of forts and *Vijay Stambha*)
* *Lectures on Rajput history and culture* by Dr. Dasharatha Sharma. Publisher: Motilal Banarsidass, Jawahar Nagar, Delhi 1970. .

பகுப்பு:1468 இறப்புகள்
பகுப்பு:இந்தியப் பேரரசர்கள்
பகுப்பு:இராஜஸ்தான் வரலாறு
ராணா சங்கா

**ராணா சங்கா** அல்லது **மகாராணா சங்காராம் சிங்** (**Maharana Sangram Singh**)  (12 ஏப்ரல் 1482 – 30 சனவரி 1528)  16ம் நூற்றாண்டின் முற்பகுதியில், மேவார் மற்றும் உதய்ப்பூர் இராச்சியத்தை 1508 முதல் 1528 முடிய ஆண்ட  புகழ் பெற்ற இராசபுத்திர சிசோதிய வம்ச மன்னர் ஆவார்.

ராணா சங்கா, முதலில் லோடி வம்சத்தின் தில்லி சுல்தான், பின்னர் மொகலாயர்களுக்கு எதிராகத் தொடர்ந்து போர் நடத்தியவர்.

## மேற்கோள்கள்

பகுப்பு:1484 பிறப்புகள்
பகுப்பு:1527 இறப்புகள்
பகுப்பு:இந்தியப் பேரரசர்கள்
பகுப்பு:இராஜஸ்தான் வரலாறு
பூஜா சோப்ரா

**பூஜா சோப்ரா (Pooja Chopra)** (பிறப்பு மே 3. 1986) என்பவர் இந்தியத் திரைப்பட நடிகை ஆவார். இவர் மிஸ் பெமினா பட்டம் (அழகுப் போட்டி) பெற்றவர். 2009 ஆம் ஆண்டில் நடைபெற்ற உலக அழகிப் போட்டியின் காலிறுதிப் போட்டிவரை சென்றார். மேலும் காரண அழகியல் (பியூட்டி வித் எ பர்போஸ்) எனும் விருதினை ஜோகானஸ்பேர்க், தென்னாப்பிரிக்காவில் நடைபெற்ற 2009 ஆம் ஆண்டின் உலக அழகிப் போட்டியில் பெற்றார்.  இவர் ஒரே ஆண்டில் எட்டிற்கும் அதிகமான தேசிய மற்றும் சர்வதேச விருதுகளைப் பெற்றுளார்.

## ஆரம்பகால வாழ்க்கை
பூஜா சோப்ரா மே 3. 1986 இல் கொல்கத்தாவில் பிறந்தார். இவர் இரண்டாவது பெண்குழந்தையாக இருந்ததனால் இவரின் தந்தை இவரை ஏற்றுக்கொள்ள மறுத்து விட்டார். தனது தாய் நீரா சோப்ராதான் தனது முன்மாதிரி எனக் கூறியுள்ளார். இவரின் தந்தை இவரை ஏற்றுக்கொள்ள  மறுத்த உடன்  பிறந்து இருபது நாட்களே ஆன பூஜா சோப்ராவையும் , ஏழு வயதான சுர்பாவையும் தன்னுடன் அழைத்துச் சென்றுவிட்டார்.  பின் இவரது தந்தை, இரு மகன்கள் உள்ள ஒரு பெண்ணைத் திருமணம் செய்துகொண்டார். பூஜா சோப்ரா பிறந்த மூன்று நாட்கள் வரை எந்த உறவினரும் மருத்துவமனைக்கு வந்து பார்க்கவில்லை என்றும் இவரின் படுக்கைக்கு எதிரில் இருந்த ஒழுங்கணித் தலைவரின் மனைவி தான் பூஜாவிற்கான ஆடைகளைக் கொடுத்ததாகவும் இவரின் தாய் தி டைம்ஸ் ஆஃப் இந்தியாவிற்கு அளித்த நேர்காணல் ஒன்றில் தெரிவித்துள்ளார்.  இவரது குடும்பம்  மும்பை சென்றது. அங்கு தனது பாட்டி வீட்டில் வளர்ந்தார். பின் இவர் புனே, மகாராட்டிரத்தில் தங்கினார்.

## தொழில் வாழ்க்கை

### 2009- 2012
பூஜா சோப்ரா 2009 ஆம் ஆண்டின் பெமினா மிஸ் இந்தியா பட்டம்  (அழகுப் போட்டி) பெற்றார். இந்தப் போட்டியானது பெப்ரவரி 17, 2009 இல் கொல்கத்தாவில் நடைபெற்றது. மேலும் இவர் மிஸ் பெர்ஃபெக்ட் 10, மிஸ் கேட்வாக், மிஸ் பியூட்டிஃபுல் ஸ்மைல் (புன்னகை அழகி) , தல்வாகர்ஸ் சிறந்த உடல்வாகு பட்டம் போன்ற பல போட்டிகளில் வென்றுள்ளார். இந்த வெற்றிகளின் மூலம் 2009 ஆம் ஆண்டின் பெமினா இந்திய அழகி போட்டிக்கான போட்டியில் இவர் நேரடியாக இறுதிப் போட்டிக்குத் தகுதி பெற்றார்.

டிசம்பர் 12, 2009 உலக அழகிப் போட்டியின் இறுதிச் சுற்றுக்கு ஒரு வாரத்திற்கு முன்னர் விமானப் படிக்கட்டில் ஏறும் போது கணுக்காலில் முறிவு ஏற்பட்டது. மருத்துவர்கள் மூன்று வாரம் முழுவதுமாக ஓய்வு எடுக்க வேண்டும் என அறிவுறுத்தினர். ஆனால் சோப்ரா அந்த போட்டியில் கலந்துகொண்டார். உலக அழகித் தேர்வுக்குழு நிறுவனத்தின் அதிகாரியான ஜூலியா மார்லீ , சோப்ராவை நடனப் பிரிவில் கலந்துகொள்ள வேண்டாம் என அறிவுறுத்தினார். மொத்தம் இருந்த நூற்றுப் பன்னிரண்டு போட்டியாளர்களில் பதினாறு நபர்கள் இறுதிப்போட்டிக்குத் தகுதிபெற்றனர். அதில் சோப்ராவும் ஒருவர்.

இவரின் முதல் தமிழ்த் திரைப்படம் 2011 ஆம் ஆண்டில் வெளிவந்த பொன்னர் சங்கர் (திரைப்படம்) ஆகும். இதில் இளவரசி முத்தாயி வேடத்தில் தியாகராஜனுடன் இணைந்து நடித்திருப்பார். இந்தத் திரைப்படத்திற்கான  கதையினை எழுதியவர் தமிழ்நாட்டின் முன்னாள் முதலமைச்சர் மு. கருணாநிதி ஆவார். இந்தத் திரைப்படத்தை இயகியவர் தியாகராஜன். இதில் பிரசாந்த்    விஜயகுமார் , பொன்வண்ணன் , பிரகாஷ் ராஜ் ஆகியோர் முக்கியக் கதாப்பத்திரத்தில் நடித்தனர். இதற்கு முன்பாக ஃபேஷன் மற்றும் ஹீரோயின் (நடிகை) எனும் பாலிவுட் திரைப்படங்களில் முக்கியக் கதாப்பாத்திரங்களில் நடித்துள்ளார்.

## சான்றுகள்


## வெளியிணைப்புகள்

* 
* மிஸ் இந்தியா அதிகாரப்பூர்வ வலைத்தளம் 
* மிஸ் இந்தியா புரொஃபைல் 
* மிஸ் பெமினா 2009 

பகுப்பு:1986 பிறப்புகள்
பகுப்பு:தமிழ்த் திரைப்பட நடிகைகள்
பிரீஸ்டைல் ஸ்கிரிப்ட்

**ஃப்ரீஸ்டைல் ஸ்கிரிப்ட்** () – எழுத்துரு, வடிவமைக்கப்பட்டது முலம் மார்டின் வெஇட் இல் 1981. தடித்த மொழி பெயர்ப்பு இருந்த ஃப்ரீஸ்டைல் ஸ்கிரிப்ட் இருந்ததா வடிவமைக்கப்பட்டது இல் 1986. பப்ளிஷர்ஸ் இருக்கின்றன Adobe, ITC மற்றும் Letraset. அங்கு இருக்கின்றன நான்கு  மொழி பெயர்ப்பு: Regular, Bold, SH Reg Alt, மற்றும் SB Reg Alt.

## குறிப்புகளும் மேற்கோள்களும்


ப
சுவேதா பாசு பிரசாத்

**சுவேதா பாசு பிரசாத் (Shweta Basu Prasad)** (பிறப்பு சனவரி 11, 1991) என்பவர் இந்தியத் திரைப்பட நடிகை  ஆவார். தனது சிறுவயதிலேயே சில இந்தித் திரைப்படங்களிலும், சில தொலைக்காட்சி நாடகத் தொடர்களிலும் குழந்தை நட்சத்திரமாக நடித்துள்ளார். பின் வங்காளம், தெலுங்கு மற்றும் தமிழகத் திரைப்படத்துறை போன்ற திரைப்படத் துறைகளின் திரைப்படங்களில் முக்கியக் கதாப்பாத்திரத்தில் நடித்துள்ளார். 2002 ஆம் ஆண்டில் இவர் நடித்த மக்தீ எனும் திரைப்படத்திற்காக சிறந்த குழந்தை நட்சத்திரத்திற்கான இந்திய தேசிய விருது பெற்றார்.

## ஆரம்பகால வாழ்க்கை
சுவேதா பாசு பிரசாத் சனவரி 11,1991 இல் ஜம்சேத்பூரில், பீகார் (தற்போது சார்க்கண்ட் மாநிலம்) பிறந்தார். இவர் குழந்தையாக இருக்கும் போதே இவருடைய பெற்றோர்கள் மும்பைக்கு குடிபெயர்ந்தனர். இவருடைய தந்தை அனுஜ் பிரசாத் பீகார் மாநிலத்தைச் சேர்ந்தவர். இவரின் தாய் சர்மிஷ்தா பிரசாத் மேற்கு வங்காளம் மாநிலத்தைச் சேர்ந்தவர் ஆவார்.

சுவேதா பாசு பிரசாத்தின் தாத்தா, புது தில்லியில் உள்ள புலனாய்வுத் துறையில் புலனாய்வு அதிகாரியாகப் பணிபுரிந்தவர் ஆவார். இவரின் தந்தை புதுதில்லியிலுள்ள ஸ்ரீராம் மையத்தில் இயக்கம் மற்றும் நடிப்பிற்கான பட்டயப்படிப்பினை முடித்துள்ளார். சுவேதா மும்பையிலுள்ள ஆர். என். போடார் உயர்நிலைப்பள்ளியில் வணிகம் பயின்றார். தனது தாயின் பெயரான பாசு என்பதனை திரைப்படத் துறைக்காகத்  தனது பெயருடன் சேர்த்துக்கொண்டார்.

## தொழில் வாழ்க்கை
2002 ஆம் ஆண்டில் தொலைக்காட்சி நாடகத் தொடர்களில் குழந்தை நட்சத்திரமாக நடிக்கத் துவங்கினார். விஷால் பரத்வாஜ் இயக்கிய மக்தீ எனும் திரைப்படத்தில் சுவேதா இருவேடங்களில் நடித்தார்.  இந்தத் திரைப்படத்தில் நடித்தற்காக சிறந்த குழந்தை நட்சத்திரத்திற்கான இந்திய தேசிய விருது பெற்றார். மேலும் ஸ்டார் பிளஸ் தொலைக்காட்சியில் கஹானி கர் கர் கீ எனும் தொலைக்காட்சி நாடகத் தொடரில் ஸ்ருதி எனும் கதாப்பாத்திரத்தில் குழந்தை நட்சத்திரமாக நடித்தார்.

2005 ஆம் ஆண்டில் இக்பால் எனும் திரைப்படத்தில் நடித்தார். இதில் கதிஜா எனும் கதாப்பாத்திரத்தில் நடித்தார். இந்தத் திரைப்படத்தில் நடித்ததற்காகப் பல விருதுகளைப் பெற்றார். குறிப்பாக சிறந்த துணை நடிகைக்கான விருதினை ஐந்தாவது சர்வதேச கராச்சி திரைப்படத் திருவிழாவில் பெற்றார்.

கோதா பங்காரு லோகம் எனும் இவரின் முதல் தெலுங்குத் திரைப்படத்தில் 2008 ஆம் ஆண்டு நடித்தார். இதில் வருண் சந்தேஷ் உடன் இணைந்து நடித்தார். இந்தத் திரைப்படம் வணிக ரீதியில் பெரும் வரவேற்பைப் பெற்றது.

சுவேதா பாசு ஊடகவியல் துறையில் பட்டம் பெற்றார். அதன் பிறகு இந்திய மரபார்ந்த இசை பற்றிய  **ரூட்ஸ் (வேர்கள்)** எனும் ஆவணப்படம் ஒன்றை எடுத்தார். அதில் மரபார்ந்த இசை உலகின் பற்றுதியாளர்களாகக் கருதப்படும் சிவகுமார் சர்மா, ஏ. ஆர். ரகுமான், குல்சார், விஷால் பரத்வாஜ், சுபா முத்கல், எல். சுப்பிரமணியம் போன்றவர்களின் இசைப்பயணம் இருந்தது.

## தமிழ்த் திரைப்படம்
2011 ஆம் ஆண்டில் **ரா ரா** எனும் தமிழ்த் திரைப்படத்தில் நடித்தார். இதனை சாண்டில்யன் இயக்கினார். உதயா, சுவேதா பாசு பிரசாத் ஆகியோர் முக்கியக் கதாப்பாத்திரங்களில் நடித்துள்ளனர். இந்தப் படத்தின் தலைப்பானது சென்னையில் உள்ள ராயபுரம் மற்றும் ராயப்பேட்டை ஆகிய பகுதிகளைக் குறிக்கிறது. திசெம்பர், 2010 இல் துவங்கப்பட்ட இத் திரைப்படம் அக்டோபர் 7, 2011 இல் வெளியாகி கலவையான விமர்சனங்களைப் பெற்றது. இந்தத் திரைப்படத்திற்கு சிறீகாந்து தேவா இசையமைத்தார்.

## சான்றுகள்


## வெளியிணைப்புகள்

பகுப்பு:இந்திய நடிகைகள்
பகுப்பு:தேசிய திரைப்பட விருது வென்றவர்கள்
பகுப்பு:1991 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
லுக் தெப் பொம்மை

**லுக் தெப்** (look thep doll) என்பது ஒரு தாய்லாந்து பொம்மை ஆகும். இந்த பொம்மைகள் சிறிய அளவில் இருந்து ஒரு உண்மைக் குழந்தையின் அளவுவரை செய்யப்படுகின்றன.

லுக் தெப் என்றால் தாய்லாந்தில் குழந்தை தேவதை என்று பொருள். இந்த பொம்மைகள் தரமான நெகிழியால், அசலான தலைமுடியுடன் அமெரிக்காவிலிருந்து இறக்குமதி செய்யப்பட்ட பாகங்களுடன், அச்சு அசலாக உண்மையான குழந்தையைப் போலவே கிடைக்கின்றன, இந்த பொம்மைகளுக்கு அவர்கள் புத்தாடை, நகைகள் போன்றவற்றால் அலங்கரிக்கிறார்கள். தொட்டிலில் இட்டு, தூங்க வைப்பது போல. இவற்றை உயிருள்ள குழந்தையை நடத்துவது போலவே நடத்தப்படுகின்றன. லுக் தெப் பொம்மைகளை நன்கு பார்த்துக்கொண்டால், அவை அவர்களையும் நன்கு பார்த்துக்கொள்ளும் என்பது நம்பிக்கை. 
 
2016 ஆம் ஆண்டில் தாய் ஸ்மைல் விமான நிறுவனம் லுக் தெப் பொம்மைகளுக்குத் தங்கள் வாடிக்கையாளர்கள் உணவும் இருக்கையும் தரலாம் என்று விளம்பரம் செய்தது. விமானப் பணியாளர்கள் லுக் தெப் பொம்மைகளை மனிதர்களைப் போலவே நடத்த வேண்டும் என்று அறிவிக்கையும் அனுப்பப்பட்டது. அப்போதுதான் லுக் தெப் பொம்மைகள் உலகம் முழுவதும் புகழ்பெற்றன.
## மேற்கோள்கள்

பகுப்பு:பொம்மைகள்
பகுப்பு:தாய்லாந்துப் பண்பாடு
பைக்கனூர்

**பைக்கனூர்** (**Baikonur**)  (; ),  கசக்ஸ்தான் நாட்டின் சிர் தாரியா ஆற்றின் வடக்குக் கரையில் அமைந்த பாலைநில குளிர் தட்பவெப்ப கொண்ட நகரம் ஆகும். 

கசக்ஸ்தான் நாட்டிடமிருந்து இந்நகரத்தை 1955 முதல், முன்னாள் சோவியத் ஒன்றியம் நீண்டகால அடிப்படையில் குத்தகை எடுத்து நிர்வகிக்கிறது. 1957ல் பைக்கனூரில்  விண்வெளி ஏவுதளத்தை அமைத்து பராமரிக்கிறது.
சோவியத் ஒன்றியம் கலைந்த பிறகு,  தற்போது ருசியா இந்நகரத்தை நிர்வகித்து,  ருசியாவின் விண்வெளி ஏவு தளத்தைப் பராமரிக்கிறது.  

2009ல் பைக்கனூர் நகரத்தின் மக்கள் தொகை 36,175 ஆகும்.

கசக்ஸ்தானிடமிருந்து சோவியத் ஒன்றியத்தால் குத்தகைக்கு எடுக்கப்பட்ட பைக்கனூர் நகரத்தின் பரப்பளவு 90 சதுர கிலோ மீட்டராகும். இந்நகரத்தின் அளவு கிழக்கு - மேற்காக 85 கிலோ மீட்டரும், வடக்கு தெற்காக 90 கிலோ மீட்டரும் கொண்டது. இந்நகரத்தின் மையத்தில் பைக்கனூர் விண்வெளி ஏவுதளத்தை ருசியா அமைத்துள்ளது. இந்நகரத்திற்கு வெளிநாட்டவர்கள் செல்ல ருசியா நாட்டின் முன் அனுமதி பெற வேண்டும். 

## படக்காட்சியகம்

File:Soyuz MS-07 launch.webm|பைக்கனூரிலிருந்து விண்வெளி வீரர்களுடன் சோயுஸ் விண்கலம் ஏவப்படும் காணாளி  
file:Baikonur from top 2002.jpg|பைக்கனூர் மற்றும் சிர் தாரியா ஆறு 
file:Baykonur city entry 2008.jpg|பைக்கனூர் நகரத்தின் நுழைவு வாயில்
file:Kazakh boy with a small camel. Baikonur-city, march 2007.JPG|ஒட்டகத்துடன், தேசிய உடை அணிந்த கசக்ஸ்தான் சிறுவன் 


## இதனையும் காண்க
* பைக்கனூர் விண்வெளி ஏவுதளம்

## மேற்கோள்கள்

## வெளி இணைப்புகள்

* RussianSpaceWeb.com on Baikonur town
* Baikonur cosmodrome placemark 
* Launch of the manned spacecraft Soyuz from the Baikonur Cosmodrome
* https://www.youtube.com/watch?v=-2BAhZdlDIo  Impressions of Baikonur - காணொளி]
* 

## மேலும் படிக்க
* "Testing of rocket and space technology - the business of my life" Events and facts - A.I. Ostashev, Korolyov, 2001.http://cosmosravelin.narod.ru/r-space/bibliografia.html;
* "Baikonur. Korolev. Yangel." - M. I. Kuznetsk, Voronezh: IPF "Voronezh", 1997, ;
* "Unknown Baikonur" - edited by B. I. Posysaeva, M.: "globe", 2001. 
* "Rocket and space feat Baikonur" - Vladimir Порошков, the "Patriot" publishers 2007. 
* A.I. Ostashev, *Sergey Pavlovich Korolyov - The Genius of the 20th Century* — 2010 M. of Public Educational Institution of Higher Professional Training MGUL .
* "Bank of the Universe" - edited by Boltenko A. C., கீவ், 2014., publishing house "Phoenix", 

*
பகுப்பு:கசக்ஸ்தானில் உள்ள நகரங்கள்
மிகிர போஜன்

**மிகிர போஜன்** அல்லது **முதலாம் போஜன்** (**Mihira Bhoja** or **Bhoja I**) (கிபி 836–885) மேற்கு இந்தியாவின் தற்கால குஜராத், இராஜஸ்தான், மத்தியப் பிரதேசம் மாநிலப் பகுதிகளை ஆண்ட 6வது  பிரதிகாரப் பேரரசர் ஆவார்.

விஷ்ணு பக்தர்களான கூர்ஜர வம்ச மன்னர்கள் **ஆதிவராகன்** எனும் பட்டத்தை சூட்டிக் கொள்வர். ராஜ்புத் மன்னர்கள் வெளியிட்ட நாணயங்களில் வராக உருவத்தை பொறித்துள்ளனர். 
மிகிர போஜன் காலத்தில் பிரதிகாரப் பேரரசு, தெற்கில்  நர்மதை ஆறு, வடமேற்கில் சத்லஜ் ஆறு, கிழக்கில் வங்காளம், வடக்கில் இமயமலை அடிவாரம் வரையிலும் பரவியிருந்தது.

மிகிர போஜன் தென்னிந்தியாவின் இராஷ்டிரகூடர்களையும், வங்காளத்தின் பாலப் பேரரசையும் வீழ்த்தி தனது இராச்சியத்தை விரிவாக்கினார். 
 சிறந்த இராஜதந்திரியான முதலாம் மிகிர போஜன், அண்டை நாட்டுப் பகுதிகளான தற்கால இராஜஸ்தான், மத்தியப் பிரதேச மாநிலங்களின் பெரும் பகுதிகளை வென்றார். 
 மிகிர போஜன்,  தனது ஆட்சிக் காலத்தில் கூர்ஜரப் பேரரசின் தலைநகரை கன்னோசிக்கு மாற்றினார்.

முதலாம் மிகிர போஜன் அரேபிய படையெடுப்புகளைக் கடுமையாக எதிர்த்தவர்.
. 
## இதனையும் காண்க
* குர்சார்

## அடிக்குறிப்புகள்

## மேற்கோள்கள்
*

பகுப்பு:885 இறப்புகள்
பகுப்பு:கூர்ஜர-பிரதிகாரப் பேரரசு
பகுப்பு:இந்தியப் பேரரசர்கள்
பகுப்பு:குசராத் வரலாறு
பகுப்பு:இராஜஸ்தான் வரலாறு
பகுப்பு:மத்தியப் பிரதேச வரலாறு
மேல் மாகாண ஆளுநர்களின் பட்டியல்

__NOTOC__

**மேல் மாகாண ஆளுநர்** (*Governor of the Western Province of Sri Lanka*) என்பவர் இலங்கையின் மேல் மாகாண சபையின் நிருவாகத்தைக் கவனிக்கவென இலங்கை அரசுத்தலைவரால் நியமிக்கப்படுபவரைக் குறிக்கும். 1987 ஆம் ஆண்டின் மாகாண சபைச் சட்டம் இல. 42, அதன் 28 ஆம் இலக்க திருத்தச் சட்டம் (1990) மற்றும் 13வது திருத்தச் சட்டம் ஆகியன ஆளுனரின் அதிகாரங்களை எடுத்துரைக்கின்றன.

## ஆளுநர்கள்




## இவற்றையும் பார்க்க
* முதலமைச்சர் (இலங்கை)

## மேற்கோள்கள்

## வெளி இணைப்புகள்

*Official Website of the Office of the Governor 
*Official Website of the Western Provincial Council 

*
நவணிபள்ளிப்பட்டி

**நவணிபள்ளிப்பட்டி** (*Navanipallipatty*) தமிழ்நாடு நாமக்கல் மாவட்டம், நவணி தோட்டகூர்பட்டி ஊராட்சியில் அமைந்துள்ள ஒரு கிராமம்.

## இங்குள்ள கோயில்கள்
* ஸ்ரீ ராஜகணபதி கோவில்
* ஸ்ரீ மஹா மாரியம்மன் கோவில்
* ஸ்ரீ மஹா காளியம்மன் கோவில்
* ஸ்ரீ மதுரைவீரன் கோவில்

## தொழில்
இங்கு மானாவாரி விவசாயத் தொழில் பெரும் பங்கு வகிக்கிறது. நிலக்கடலை, பச்சைப்பயறு, சோளம், உளுந்து ஆகியன பயிரிடபடுகின்றன.

இதை தவிர பொறி ஆலைகள் உள்ளன. இதனால் சந்தை வியாபாரம் தொழிலாக உள்ளது.

## கல்வி
அரசு ஊராட்சி ஒன்றிய துவக்கபள்ளிக்கூடம் இங்குள்ளது.

## சிறப்பு
நவணிபள்ளிபட்டியில் கிளை தபால்நிலையம், அரசு நூலகம், அரசு துவக்கபள்ளி, பால்வாடி மையம் ஆகியவைச் செயல்பட்டுவருகின்றன.

## ஆதாரங்கள்

பகுப்பு:நாமக்கல் மாவட்டத்திலுள்ள கிராமங்கள்
பிக் கிங்

**பிக் கிங்** (Big King) ஒரு பர்கர் வகை இடையீட்டு ரொட்டியாகும். பர்கர் கிங் என்ற புகழ் பெற்ற சர்வதேச தொடர் உணவகத்தால் விற்கப்படும் முதன்மையான பர்கர் வகை உணவுப் பொருளாகும். இந்த உணவகத்தின் உணவுப்பட்டியலட்டையில் இருபதாண்டுகளுக்கும் மேலாக இடம்பெற்றிருக்கும் ஒரு அங்கமாகும். அக்டோபர், 2017 வரை அமெரிக்க ஐக்கிய நாடுகளில் இது விற்பனைக்கு அனுமதிக்கப்படவில்லை.

1996–1997 வரை இது டபுள் சுப்ரீம் என அழைக்கப்பட்டது. இது மெக்டொனால்ட்சு நிறுவனத்தின் பிக் மேக் (3 அடுக்கு ரொட்டி) போன்று வடிவமைக்கப்பட்டது. பின்னர் இது மீண்டும் வடிவமைக்கப்பட்டு இன்னும் தரம் வாய்ந்த இரட்டை பர்கராக மாற்றப்பட்டு 1997 இல் ஆண்டில் இதன் சோதனையின் போது தற்போதைய பெயர் சூட்டப்பட்டது. 1997 ஆம் ஆண்டில் அறிமுகப்படுத்தப்பட்டபோது இந்தப் பெயருடன் வழக்கமான இரட்டை பாலாடை பர்கர் வடிவத்தில் நீடித்தது. 

இவ்வாறு உருவான விளைபொருளுக்கு 2001 ஆம் ஆண்டில் கிங் சுப்ரீம் எனப் பெயரிடப்பட்து. கார்ப்பரேட்டுகளின் சரிவின் போது உணவு வகைப் பட்டியலில் மாற்றம் கொண்டுவரப்பட்ட போது ஒரு சிறிய மாற்றம் செய்யப்பட்டது. பின்னர் செய்யப்பட்ட சிறு வடிவ மாற்றம் கிங் சுப்ரீம் வகை பர்கரை வணிகப் போட்டியிலிருந்து நீக்கி விட்டு ”பிகே ஸ்டாக்கர்" வகை இடையீட்டு ரொட்டிகளின் பக்கமாக மக்களின் பார்வையைத் திருப்பியதெனலாம். இஸ்டாக்கர் வரிசை உணவுகள் நவம்பர் 2013 இல் திரும்ப வந்த பிறகு அமெரிக்க ஐக்கிய நாடுகளில் தொடர முடியவில்லை. 

பல ஆண்டு காலம் அமெரிக்க ஐக்கிய நாடுகளின் உணவு வகைப்பட்டியலில் இடம் பெறாமல் இருந்தபோதிலும், அமெரிக்க ஐக்கிய நாடுகளில் தடைவிதிக்கப்பட்டிருந்த இடைக்காலத்தில், பல்வேறு நாடுகளில், பல்வேறு வகைப் பெயர்களுடன் விற்பனையாகி வந்தது. இத்தகைய விற்பனைக்கான உதாரணமானது, பிகேயின் ஐரோப்பிய கிளை நிறுவனமானது வோப்பர் என்ற தனது இடையீட்டு ரொட்டியின் அடிப்படையில், இதன் பெரிய வடிவமான ”பிக் கிங் எக்சு எக்சு எல்” என்ற பெரிய அளவிலான இடையீட்டு ரொட்டியை அறிமுகப்படுத்தியதைக் கூறலாம். எக்சு எக்சு எல் (XXL) வரிசையானது இசுபெயினில் அறிமுகப்படுத்தப்பட்ட போது, உடல் நலம் சார்ந்த திட்ட அளவீடுகள் மற்றும் பல நடைமுறைகளில் முரண்களைக் கொண்டுள்ளது. இந்த இடையீட்டு ரொட்டியின் கோழி சேர்க்கப்பட்ட வகையானது அமெரிக்க ஐக்கிய நாடுகள் மற்றும் கனடாவில் தொடர்ந்து இருந்து வந்தது. இந்த இடையீட்டு ரொட்டியின் விற்பனையை அதிகரிக்கும் பொருட்டு, பர்கர் கிங் நிறுவனம் அவ்வப்போது குறிப்பிட்ட காலம் மட்டும் சந்தையில் கிடைக்கும் சிறப்பு வகை பிக் கிங் ரொட்டிகளை வெளியிடுவதும் உண்டு.

## வரலாறு

### தொடக்க உற்பத்தி

பிக் கிங் என்ற வகை இடையீட்டு ரொட்டிக்கு முன்னோடியாக இதே போன்ற வெண்ணெய் பர்கரான டபுள் சுப்ரீம் உள்ளது,  மெக் டெனால்டு நிறுவனம் அமெரிக்கச்  சந்தையில் பிரச்சனைகளைச் சந்தித்துக் கொண்டிருந்த வேளையில், அந்நிறுவனத்தால் 1996 ஆம் ஆண்டில் சோதனை முயற்சியாக வெளியிடப்பட்டு புகழ் பெற்ற பிக் மேக் என்ற  இடையீட்டு ரொட்டிக்குப் போட்டியாக, பர்கர் கிங் நிறுவனம்  பிக் கிங்கைக் கொண்டு வந்தது, மெக் டொனால்டின் சந்தை பலவீனத்தைப் பயன்படுத்திக் கொண்டு தனது விற்பனையை அதிகப்படுத்த எண்ணிய பிக் கி்ங் உணவகத் தொடர், டபுள் சுப்ரீம் என்ற பர்கர் வகையை அறிமுகப்படுத்தித் தனது போட்டியாளருக்கு எதிராக விளம்பரம் தேடிக்கொள்ள நம்பிக்கையுடன் முயன்றது, உண்மையில் டபுள் சுப்ரீம் பர்கரானது பிக் மேக்கை அதன் தோற்றத்திலும் இயல்பிலும் ஒத்திருந்தது,

## மேற்கோள்கள்
பகுப்பு:உணவு வகைகள்
பகுப்பு:துரித உணவு வகைகள்
சாஷா திருப்பதி

**சாஷா திருப்பதி** (*Shashaa Tirupati*) தேசிய விருது வென்ற திரைப்படப் பின்னணிப் பாடகி, பேச்சாளரும், நாடக நடிகருமாவார். இவர் இந்திய வம்சா வழியில் வந்த கனடா நாட்டவராவார். காசுமீரத்தைச் சேர்ந்த குடும்ப வழியில் வந்த இவர் பாலிவுட் மற்றும் தென்னிந்திய திரையிசைத் துறைகளில் பாடிவருகிறார்.

"தி ஹம்மா சாங்" (ஓகே ஜானு திரைப்படம்)", "பிர் பி தும்கோ சாஹுன்கா", "பாரிஷ்" (ஹால்ஃப் கேர்ள்பிரெண்டு திரைப்படம்) "கன்ஹா"  "ஓ சோனா தேரே லியே", "சல் கஹின் டோர்"  போன்றவை இவரது பிரபலமான பாடல்கள் ஆகும்.

இந்தி, தமிழ், தெலுங்கு, பஞ்சாபி, மலையாளம், கன்னடம், வங்காள மொழி, கொங்கணி மொழி, அரபு மொழி, ஆங்கிலம் ஆகிய மொழிகளில் இவர் பாடியுள்ளார். பாடகர் மட்டுமல்லாது கசூ, மேற்கத்திய கிதார், கிளபம்,ஆர்மோனியம் ஆகிய வாத்தியக் கருவிகளையும் வாசிக்கக் கூடியவர். *[[காற்று வெளியிடை]]* தமிழ் திரைப்படத்தில் இவர் பாடிய "வான் வருவான்" பாடலுக்கு 2018 ஆம் ஆண்டின் சிறந்த பின்னணிப் பாடகிக்கான தேசிய விருதினைப் பெற்றுள்ளார். உல்க்கா மயூர் எழுதி இயக்கிய "ஐ கிளவுட்" என்ற நாடகத்தில் முதன்முதலில் நடித்தார். இந் நாடகத்தின் கதாநாயகனாக பாடலாசிரியர் மயூர் பூரி நடித்துள்ளார்.

## மேற்கோள்கள்

## வெளியிணைப்புகள்
* Shashaa Tirupati on Facebook
* Shashaa Tirupati on YouTube
* Shashaa Tirupati on Twitter
* Shashaa Tirupati on Instagram

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:திரைப்படப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
ஈஷா தியோல்

**ஈஷா தியோல் (Esha Deol)** (பிறப்பு: நவம்பர் 2, 1981)  இந்தியத் திரைப்படநடிகை ஆவார். இவர் பெரும்பான்மையாக  இந்தி மொழித் திரைப்படங்களில் நடிப்பவர் ஆவார். இவர் தர்மேந்திரா மற்றும் ஹேம மாலினி தம்பதியின் மகள் ஆவார். இவரின் முதல் திரைப்படம் 2002 ஆம் ஆண்டில் வெளியான கொய் மேரே தில் சே பூச்சே ஆகும். இந்தத் திரைப்படத்தில் இவரின் நடிப்பிற்கும் பாராட்டுகளும் விருதுகளும் கிடைத்தன. குறிப்பாக சிறந்த அறிமுக நடிகைக்கான பிலிம் பேர் விருது கிடைத்தது.

2003 ஆம் அண்டில் வெளிவந்த லாக் கார்கில் திரைப்படம் , 2004 இல் யுவா மற்றும் தூம் மற்றும் 2005 ஆம் ஆண்டுகளில் வெளிவந்த இன்சான், கால், மெயின் ஐசா ஹி ஹூன், தஸ், நோ என்ட்ரி, ஷாதி நம்பர் 1,மற்றும் கேஷ் ஆகிய திரைப்படங்கள் வியாபார ரீதியில் வெற்றி பெற்றது. மேலும் இந்தத் திரைப்படங்களில் இவரின் நடிப்பிற்குப் பாராட்டுகளும் கிடைத்தது.

அஜய் தேவ்கான், அக்‌ஷய் குமார், சல்மான் கான், மற்றும் சூர்யா (நடிகர்) போன்ற முன்னணி நடிகர்களுடன் இணைந்து நடித்துள்ளார்.

## ஆரம்ப கால வாழ்க்கை
ஈஷா தியோல் நவம்பர் 2, 1981 இல் மும்பை, மகாராட்டிரத்தில் பிறந்தார். இவரின் பெற்றோர்கள் தர்மேந்திரா - ஹேம மாலினி ஆகிய இருவரும் புகழ்பெற்ற நடிகர்கள் ஆவர். இவரின் தந்தை பஞ்சாபையும் , தாய் தமிழ்நாட்டையும் பூர்வீகமாகக் கொண்டவர்கள். இவருக்கு அஹானா தியோல் எனும் தங்கை உள்ளார். மேலும் பாபி தியோல், சன்னி தியோல், விஜய்தா, மற்றும் அஜீதா ஆகிய சகோதர, சகோதரர்கள் உள்ளனர். இவர்கள் அனைவரும் இவரின் தந்தையின் முதல் மனைவிக்குப் பிறந்தவர்கள். இவர் மும்பையிலுள்ள மிதிபாய் கல்லூரியில் பயின்றார். அங்குதான் ஆடைகலன் வடிவமைப்பாளராக ஆக வேண்டுமென விரும்பினார். மும்பையிலுள்ள ரபிந்திரா அதிபுத்தி எனும் நடனகுருவிடம் ஒடிசி நடனம் பயின்றார். இவரின் தாய் ஹேமமாலினியிடம் பரதநாட்டியம் கற்றுக்கொண்டார்.

## தொழில் வாழ்க்கை
ஈஷா தியோலும் தனது பெற்றோர்களைப் போலவே நடிகர் ஆக வேண்டும் எனத் தீர்மானித்து இரண்டாம் தலைமுறை நடிகையாக ஆனார். இவரது திரைப்பயணம், வினய் சுக்லாவின் கொய் மேரே தில் சே பூச்சே எனும் பாலிவுட் திரைப்படத்தில் முக்கியக் கதாப்பத்திரத்தில்  அஃப்தாப் சிவதானியுடன் இணைந்து நடித்ததன் மூலம் துவங்கியது.  இதில் சஞ்சய் கபூர், செய பாதுரி பச்சன், அனுபம் கெர் ஆகியோர் துணைக் கதாப்பத்திரங்களில் நடித்துள்ளனர். இந்தத் திரைப்படம் வணிக ரீதியில் தோல்விப் படமாக அமைந்தது. தியோலின் நடிப்பிற்கும் கலவையான விமர்சனங்கள் கிடைத்தன. கலவையான விமர்சனங்கள் கிடைத்த போதிலும் பல விருதுகளும் கிடைத்தன. குறிப்பாக  சிறந்த அறிமுக நடிகைக்கான 48 வது பிலிம்பேர் விருது கிடைத்தது.

## தமிழ்த் திரைப்படம்
இவரின் முதல் தமிழ்த் திரைப்படம் மணிரத்னம் இயக்கிய ஆய்த எழுத்து (திரைப்படம்) ஆகும். இதில் சூர்யா (நடிகர்), மாதவன், சித்தார்த், மீரா ஜாஸ்மின், திரிசா, மற்றும் ஈஷா தியோல் ஆகியோர் நடித்தனர். மேலும் பாரதிராஜா முக்கியக் கதாபாத்திரத்தில் நடித்தார். இதற்கான பின்னணி இசை மற்றும் பாடல்களுக்கான இசையமைத்தவர் ஏ. ஆர். ரகுமான் ஆவார்.  இந்தத் திரைப்படத்தில் பிரெஞ்சு மொழி பயிற்றுவிக்கும் ஆசிரியராக நடித்தார். இதன் இந்திப் பதிப்பான யுவாவிலும் இதே கதாபாத்திரத்தில் அஜய் தேவ்கானுடன் இணைந்து நடித்திருப்பார். இதில் இவரின் நடிப்பு புதுமையானதாகவும், சிறப்பானதாக இருந்ததாகவும் ரெடிஃப்  வலைத்தளம் பாராட்டு தெரிவித்தது.

## சான்றுகள்


## வெளியிணைப்புகள்

பகுப்பு:1981 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தியப் பாரம்பரிய பெண் நடனக் கலைஞர்கள்
நீலப் பைங்கிளி

**நீலப் பைங்கிளி** (*Psittacula columboides*) என்பது தென்னிந்தியாவின் மேற்கு தொடர்ச்சி மலைகளைச் சேர்ந்தந்த ஒரு கிளி இனமாகும்.

## விளக்கம்
மைனா அளவுள்ள இது சற்று மெளிந்த தோற்றம் கொண்டது. நாண்ட கூரிய வாலுடன் சுமார் 38 செ.மீ. நீளம் கொண்டது. மேல் அலகு நல்ல வாழ்ந்த சிவப்பு நிறத்திலும், கீழ் அலகு கருத்த முனையோடு மங்கிய சிவப்பாக இருக்கும். விழிப்படலம் மஞ்சள் நிறத்திலும், கால்கள் பசுமை தோய்ந்த ஈய நிறத்தில் இருக்கும். தலையும், முதுகும், மார்பும் இளஞ்சிவுப்புத் தோய்ந்த சாம்பல் நிறமாக இருக்கும்.  நீலம்தோய்ந்த பச்சையும், கருப்புமான கோடு பின் தலையில் இருக்கு காணலாம். கீழ் முதுகும், பிட்டமும், வால் மேல் இறகுகளும் பசுமை கலந்த நீலமாக இருக்கும். வாலின் நடு இறகும், இறக்கைகளும் நீல நிறத்தில் இருக்கும். வால் முனை மஞ்சளாக இருக்கும். 

பெண் பறவைக்கு பின் தலையில் கருப்புக்கோடு இருக்காது. மார்பும் முதுகும் ஆண் பறவையைவிட சற்று நிறங்குன்றிக் காணப்படும்.

## காணப்படும் பகுதிகளும் உணவும்

மேற்குத் தொடர்ச்சி மலை சார்ந்த பகுதிகளில் பசுமைமாறாக் காடுகளில் 500மீ முதல் 1500மீ வரை காணலாம். மலையடிவாரங்களில் காணப்படும் செந்தலைக் கிளியையும் இதனையும் சில சூழல்களில் ஒன்றாகக் காணலாம். காட்டுவாசிகள் குடியிருப்பைச் சார்ந்த அவர்களது பயிடும் நிலங்களிலும் கைவிடப்பட்ட காபி, ரப்பார் தோட்டங்களிலும் 4 முதல் 5 வரையான குழுவாகத் திரியும். தானியங்கள், விதைகள், கொட்டைகள் ஆகியவற்றை உணவாகக் கொள்ளும். இது மலைவாழ்மக்கள் பயிரிடும் நிலங்களிலும் விளைச்சலின்போது அழிவை உண்டு பண்ணும். குரல் முன்னதை ஒத்ததெனினும் சற்றுக் கடூரமான தொனியில் ஒலிக்கும். and possibly further east in the Kolli Hills.

## இனப்பெருக்கம்
சனவரி முதல் மார்ச் வரை மரங்களில் குடைவுசெய்து நான்கு வெள்ளை முட்டைகள் இடும். மரங்கொத்தி, குக்குறுவான் கூடுகளையும் திருத்தி அமைத்துப் பயன்படுத்திக் கொள்வதும் உண்டு.

## மேற்கோள்கள்

## வெளி இணைப்புகள்

*World Parrot Trust Parrot Encyclopedia – Species Profiles
*Oriental Bird Images: ''Malabar parakeet''   Selected photos

பகுப்பு:கிளிகள்
பகுப்பு:தமிழ்நாட்டில் காணப்படும் பறவைகள்
பகுப்பு:தென்னிந்தியப் பறவைகள்
ஆர். டி. ராஜா

**ஆர். டி. ராஜா** (**R.D. Raja**) என்பவர் ஒரு இந்தியத் திரைப்படத் தயாரிப்பாளர், படைப்பு உருவாக்குநர், பாடலாசிரியர் மற்றும் திரைப்பட மேம்பாட்டு ஆலோசகராக தமிழ்த் திரையுலகில் இயங்கி வருபவர் ஆவார். மேலும் இவரது திரைப்படத் தயாரிப்பு நிறுவனமான 24 ஏஎம் ஸ்டுடியோ மூலம் தயாரிக்கப்படும் தமிழ்த் திரைப்படங்களுக்காக இவர் சிறப்பாக அறியப்படுகிறார்.

## துவக்க ஆண்டுகள்
இவர் அறிவுமதி, செல்வபாரதி போன்றோரிடம் உதவி இயக்குநராக வேலை பார்த்து திரைப்படத் துறையில் முறையான அனுபவம் பெற்றார். பின்னர் பல  விளம்பரப் படைப்புகளை உருவாக்கி இருக்கிறார். தமிழ்த் திரைத்துறையில்
ஆர். டி. ராஜா அவரது தொழில் வாழ்க்கையை திரைப்படங்களின் மேம்பாட்டு ஆலோசகராகத் துவக்கினார். இவர் மேம்பாட்டு ஆலோசகராக பாஸ் என்கிற பாஸ்கரன், *[[ஏழாம் அறிவு (திரைப்படம்)|ஏழாம் அறிவு]]*, *[[வழக்கு எண் 18/9]]*, *[[கேடி பில்லா கில்லாடி ரங்கா]]*,  *[[ஜில்லா (திரைப்படம்)|ஜில்லா]]*. போன்ற படங்களுக்கு பணியாற்றியுள்ளார். படைப்பு உருவாக்குநராக  கேடி பில்லா கில்லாடி ரங்கா, *[[வருத்தப்படாத வாலிபர் சங்கம் (திரைப்படம்)|வருத்தப்படாத வாலிபர் சங்கம்]]*,  *[[மான் கராத்தே]]*. போன்ற படங்களுக்கு பணியாற்றினார். மேலும் இவரால் தமிழ், தெலுங்கு, மலையாளம் ஆகிய மொழிகளில் ஒரே நேரத்தில் தயாரிக்கப்பட்ட பன்மொழிப் படமும்  சிவ கார்த்திகேயன் மற்றும் கீர்த்தி சுரேஷ் ஆகியோர் முன்னணி பாத்திரங்களில் நடித்த ரெமோ திரைப்படம் தயாரிக்கப்பட்டது. இதையடுத்து   இயக்குநர் மோகன் ராஜாவின் இயக்கத்தில், சிவகார்த்திகேயன், நயன்தாரா ஆகியோர் முன்னணி பாத்திரத்தில் நடித்த வேலைக்காரன் படத்தை தயாரித்தார்.  நிவின் பாலியுடனான  ஒரு படத்துக்கு ஒப்பந்தம் செய்துள்ளார்.

## திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்படத் தயாரிப்பாளர்கள்
சுரபி நாடகக் குழ

**சுரபி நாடகக் குழ** அல்லது **சிறீ வெங்கடேஸ்வரா நாட்டிய மண்டலி** (**Surabhi**  - also known as **Sri Venkateswara Natya Mandali**) ஐதராபாத்தைச் சேர்ந்த தெலுங்கு மொழி பேசும் ஒரு குடும்பத்தின் பல தலைமுறையினரால்,  1880 முதல் 135 ஆண்டுகளுக்கு மேலாகத்  தொடர்ந்து தற்போதும் இயங்கி வருகிறது.

சுரபி நாடகக் குழுவினர், ஆண்டுகளாக இராமாயணம், மகாபாரதம் மற்றும் பாகவதப் புராணக் கதைகள் தொடர்பான மேடை நாடகங்களை நடத்தி வருகிறார்கள்.. பிரான்சு போன்ற வெளிநாடுகளில் சுரபி நாடகக் குழுவினர் மேடை நாடகம் நடத்துகின்றனர். சுரபிக் குழுவின் மேடை நாடகக் கலைஞர்கள் அனைவருமே ஒரே குடும்பத்தின் தலைமுறையினர் ஆவார்.

இக்குடும்பத்தினரின் தற்போதைய தலைமுறையினர் கல்வியில் முனைவர் போன்ற பல பட்டங்களை பெற்றாலும், மேடை நாடகக் கலைக்கும் முக்கியத்துவம் தருகின்றனர்.  இந்நாடகக் கலைக் குழுவினர் தங்கள் வாழ்வாதாரத்திற்கு வேறு பணிகளில் இருந்தாலும், இந்நாடகக் கலையையும் பாரம்பரியத்தையும் பாதுகாக்க, மாலை நேரங்களில் மேடை நாடகங்களை நடத்தி வருகிறார்கள்.

இக்குடும்ப நாடகக் குழுவின் உறுப்பினர்கள்,  மேடை நாடகங்களுக்கான வசனம், இசை, பாடல்கள், இயக்கம், நடிப்பு, உடை,  ஒப்பனை, ஒலி,  ஒளி போன்றவகைகளை  கவனித்துக் கொள்கின்றனர். 
 
## வரலாறு
1880ம் ஆண்டுகளில், சுரபிக் குழுவின் முன்னோடிகள், பிரித்தானிய இந்தியா அரசின் கீழ் நாட்டுப்புற கலைஞர்களாக பணியாற்றினர்.
மகாபாரதம், இராமாயணம், பாகவதம் போன்ற இதிகாச மற்றும் புராணக் கதைகளை பொம்மலாட்டம் மூலம் விளக்கியவர்கள், பின்னர் மெதுவாக 1937ல் **சிறீ வெங்கடேஸ்வரா நாட்டிய மண்டலி** என்ற பெயரில் நாடகக் கலைஞர்களாக மாறினர்கள். 1885ஆம் ஆண்டில் சுரபி குழுவினர் முதல் முறையாக, மகாபாரத காவியத்தின்   ஒரு பகுதியான கீச்சக வதம் என்ற நாடகத்தை அரங்கேற்றியது.

புதிய தொழில்நுட்பத்தை பயன்படுத்தியும், விதவிதமாக மேடைகள் அமைத்தும் நாடகம் நடத்துவது, இந்த கலையை பாதுகாக்க இக்குழுவினர் பயன்படுத்தும் தாரக மந்திரமாகும்.

ஒரே குடும்பத்தைச் சேர்ந்தவர்கள்தான் சுரபி நாடகக் குழுவை தொடங்கினர். பின்பு பல தலைமுறைகளாக இது தொடர்ந்து வந்தது. ஒட்டுமொத்த குடும்பமும் இக்கலையின் மீது வைத்திருக்கும் அன்புதான், இவர்கள் இன்னமும் இதை பாதுகாத்து வருவதற்கு காரணமாகும். இந்திய அரசு இந்நாடக் குழுவிற்கு சிறதளவு நிதியுதவி செய்கிறது.

## மேற்கோள்கள்

## வெளி இணைப்புகள்
* சுரபி நாடகக் கலைக் குழுவின் இணையத் தளம் 
* சுரபி நாடகக் குழுவினரின் காணொளி

*
பகுப்பு:மேடை நாடகக் குழுவினர்
தோட்டக்கலைக் கல்லூரி மற்றும் ஆய்வு நிலையம், தேனி

**தோட்டக்கலைக்கல்லூரி மற்றும் ஆராய்ச்சி நிலையம்** (*The Horticultural College and Research Institute (HC&RI)*) என்பது தமிழ்நாடு வேளாண்மைப் பல்கலைக்கழகத்தின் உறுப்புக்கல்லூரிகளில் ஒன்றாகும் ஆகும். இக்கல்லூரி தேனி மாவட்டத்தில் உள்ள பெரியகுளத்தில் அமைந்துள்ளது.

## வரலாறு
பெரியகுளத்தில் 1957இல் ஒரு பழ ஆராய்ச்சி நிலையம் தொடங்கப்பட்டு அந்த பழ ஆராய்ச்சி நிலையம் 1971இல் தோட்டக்கலை ஆராய்ச்சி நிலையமாக தரமுயர்த்தப்பட்டது. 1990 இல் இந்த நிறுவனம் ஒரு முழுமையான தோட்டக்கலைக்கல்லூரி மற்றும் ஆராய்ச்சி நிலையமாக மாற்றப்பட்டது.

## துறைகள்
இக்கல்லூரியில் பின்வரும் துறைகள் செயல்படுகின்றன.
* பழவியல் 
*காய்கறியியல்
*மலரியல்
*நறுமணப்பயிரியல்
*சமுக அறிவியல்

## படிப்புகள்
இக்கல்லூரியில் இளம் அறிவியல், முது அறிவியல் தோட்டக்கலைப்படிப்புகள் வழங்கப்படுகின்றன.

## சான்றுகள்

பகுப்பு:தேனி மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டிலுள்ள வேளாண்மைக் கல்லூரிகள்
பகரம்பூர்

**பகரம்பூர்** அல்லது **பெர்காம்பூர்** (**Baharampur**) (pronounced asˌ) இந்தியாவின் மேற்கு வங்காள மாநிலத்தின் மையத்தில் அமைந்த  முர்சிதாபாத் மாவட்டத்தின் நிர்வாகத் தலைமையிட நகரமும், நகராட்சியும் ஆகும்.

2011ம் ஆண்டின் மக்கட்தொகை கணக்கெடுப்பின்படி, இம்மாநகரத்தின் மக்கள்தொகை 3,05,609 ஆகும். முன்னாள் இந்நகரத்தில் பிராமணர்கள் அதிகம் வாழ்ந்ததால், இதனை *பிரம்மபுரம்* என்று அழைத்தனர்.  இந்நகரம் கொல்கத்தாவிற்கு வடகிழக்கே  200 கி.மீ. தொலைவில் உள்ளது.

 
## புவியியல்
பெர்காம்பூர் நகரம்  பாகையில் அமைந்துள்ளது. கொல்கத்தாவிலிருந்து வடக்கே 200 கி.மீ. தொலைவில், கங்கை ஆற்றின் துணை ஆறான பாகீரதி ஆற்றின் கரையில் பெர்காம்பூர் நகரம் உள்ளது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, பெர்காம்பூர் நகரத்தில் மக்கள்தொகை 3,05,609 ஆகும். 
அதில் ஆண்கள் 1,56,489 ஆகவும், பெண்கள்  1,49,120  ஆகவும் உள்ளனர். ஆறு வயதிற்குட்பட்டோர் 23,182 ஆக உள்ளனர்.   எழுத்தறிவு விகிதம் 88.8% ஆகவுள்ளது.

## போக்குவரத்து

### தொடருந்து

கொல்கத்தா, புரி, குவகாத்தி போன்ற நகரங்களுக்குச் செல்ல, பெர்காம்பூர் கோர்ட் தொடருந்து  நிலையத்திலிருந்து தொடருந்து வசதிகள் உள்ளது.

### சாலைப் போக்குவரத்து
தேசிய நெடுஞ்சாலை எண் 12 மற்றும் 34 பெர்காம்பூர் நகரத்தின் வழியாக செல்கிறது.

பெர்காம்பூர் நகரத்திலிருந்து கொல்கத்தா, ஹவுரா, துர்காப்பூர், சியூரி, ஆசன்சோல், போல்பூர், வர்தமான், பாங்குரா, ஜார்கிராம், மால்டா,  டார்ஜிலிங், சிலிகுரி போன்ற நகரங்களுக்கு பேருந்து வசதிகள் உள்ளது.  

File:rajbari2 debaditya chatterjee.jpg|காசிம்பஜார் அரண்மனை 
File:residency debaditya chatterjee.jpg|ஐரோப்பியர்களின் கல்லறை, ஆண்டு 1600 
File:dutch satyajit sinha.jpg|டச்சு கல்லறை 


## மேற்கோள்கள்

## வெளி இணைப்புகள்

*Map of Murshidabad district on CalcuttaWeb.com 
*Latitude and longitude locations maps in India 
*City populations in West Bengal
* 

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
திருச்சிராப்பள்ளி முற்றுகை, 1741

**திருச்சிராப்பள்ளி முற்றுகை, 1741** (*Siege of Trichinopoly, 1741*), தென்னிந்தியாவின் மீதான உரிமை குறித்து,  மராத்தியப் பேரரசிற்கும், ஆற்காடு நவாப் சந்தா சாகிப்பிற்கும் ஏற்பட்ட பிணக்கால் நிகழ்ந்தது. இதன்போது, 1741ல் நவாப்பின் ஆளுமையிலிருந்த திருச்சிராப்பள்ளி நகரத்தை மராத்தியர்கள் முற்றுகையிட்டு, சந்தா சாகிப்பை 26 மார்ச் 1741 அன்று கைது செய்து, திருச்சிராப்பள்ளியைக் கைப்பற்றினர்.

## மேற்கோள்கள்

## உசாத்துணை
*Mehta, J. L. ''Advanced study in the history of modern India 1707-1813''
*Mackenna, P. J. et al. ''Ancient and modern India''

பகுப்பு:மராட்டியப் பேரரசு
பகுப்பு:திருச்சிராப்பள்ளி மாவட்டம்
பகுப்பு:1741 நிகழ்வுகள்
பகுப்பு:தமிழகப் போர்கள்